b'\n_START_ARTICLE_\nChrysler 300\n_START_SECTION_\nBazinis modelis\n_START_PARAGRAPH_\nBazinis Chrysler 300 (kai kuriuose \xc5\xa1alyse dar vadinamas Chrysler 300C) buvo parduodamas su 17 coli\xc5\xb3 ratlankiais, diskiniais stabd\xc5\xbeiais, vieno disko mp3 grotuvu su i\xc5\xa1orine jungtimi, elektra valdomomis s\xc4\x97dyn\xc4\x97mis, 4-pavar\xc5\xb3 automatine transmisija bei 2,7 litr\xc5\xb3 V6 varikliu, turin\xc4\x8diu 190 AG, tiktai Kanadoje standartiniu varikliu buvo Touring modelio 3,5 litr\xc5\xb3 V6 variklis. Automobilis varomas galiniais ratais, ta\xc4\x8diau u\xc5\xbe papildom\xc4\x85 kain\xc4\x85 galima \xc4\xafsigyti keturiais ratais varom\xc4\x85 versij\xc4\x85. 2008 metais bazinis 300 buvo pervadintas \xc4\xaf 300 LX, o 2009 \xc4\xaf 300 Touring.\n_START_SECTION_\nTouring\n_START_PARAGRAPH_\nTouring modelis buvo parduodamas su 3,5 litr\xc5\xb3 V6 varikliu, turin\xc4\x8diu 250 AG bei 340 Nm_NEWLINE_sukimo moment\xc4\x85, bei kaip ir bazinis modelis komplektuojamas su 4-pavar\xc5\xb3 automatine transmisija. Taip pat 17 coli\xc5\xb3 aliuminiais ratlankiais, AM/FM radija bei CD grotuvu su i\xc5\xa1orine jungtimi, elektronin\xc4\x97 stabilizavimo kontrole (ESP), nuotolinio atrakinimo pulteliu, odin\xc4\x97mis s\xc4\x97dyn\xc4\x97mis bei SIRIUS palydovine radija. 2009 metais \xc5\xa1is modelis buvo pervadintas \xc4\xaf Touring Plus.\n_START_SECTION_\nLimited\n_START_PARAGRAPH_\nLimited modelis naudoja vis\xc4\x85 t\xc4\x85 pa\xc4\x8di\xc4\x85 \xc4\xafrang\xc4\x85 kaip ir Touring modelis, ta\xc4\x8diau vietoj 4-pavar\xc5\xb3 automatin\xc4\x97s transmisijos yra komplektuojamas su 5-pavar\xc5\xb3 automatine transmisija, 18 coli\xc5\xb3 ratlankiai bei klimato kontrole.\n_START_SECTION_\n300C\n_START_PARAGRAPH_\nLabiausiai \xc4\xaf prabang\xc4\x85 orientuotas 300C modelis komplektuojamas su 5,7 litr\xc5\xb3 HEMI V8 varikliu, naudojan\xc4\x8dia nereikaling\xc5\xb3 cilindr\xc5\xb3 deaktyvacijos sistem\xc4\x85 (MDS) kuri leid\xc5\xbeia variklius naudoti tik 4 cilindrus i\xc5\xa1 8, kuomet papildoma galia nereikalinga, taip suma\xc5\xbeindama kuro s\xc4\x85naudas._NEWLINE_Naudojant visus 8 cilindrus variklio galia siekia 340 AG ir 530 Nm sukimo moment\xc4\x85. 300C modeliai komplektuojami su 5-pavar\xc5\xb3 automatine transmisija, 18 coli\xc5\xb3 chromuotais ratlankiais, SIRIUS palydovine radiju su Chrysler MyGIG sistema. Kiekvienas variklio cilindras turi po dvi kibirk\xc5\xa1ties \xc5\xbevakes, kurios u\xc5\xbetikrina efektyvesn\xc4\xaf kuro/oro mi\xc5\xa1inio sunaudojim\xc4\x85 bei ma\xc5\xbeina tar\xc5\xa1\xc4\x85.\n_START_SECTION_\nSRT-8\n_START_PARAGRAPH_\nSportinis SRT-8 modelis komplektuojamas su 6,1 litro V8 varikliu, turin\xc4\x8diu 425 AG. Nuo 0 iki 60 myli\xc5\xb3 per valand\xc4\x85 automobilis \xc4\xafsib\xc4\x97g\xc4\x97ja grei\xc4\x8diau nei per 5 sekundes._NEWLINE_Taip pat buvo parduodamos dar keli automobilio modeliai, tokie kaip Heritage Edition bei SRT Design Group, naudoj\xc4\x99 5,7 litr\xc5\xb3 V8 variklius.\n_START_SECTION_\nLWB\n_START_PARAGRAPH_\n2006 baland\xc5\xbeio 14 dien\xc4\x85 New York Auto Show parodoje buvo pristatytas prailgintos baz\xc4\x97s Chrysler 300 LWB (Long Wheel Base) modelis. Automobilio galin\xc4\x97s durel\xc4\x97s buvo 17 cm ilgesn\xc4\x97s. Galimos komplektacijos 300 Touring su 3,5l varikliu ir 300C su 5,7l varikliu. \xc5\xa0iuos ilgintos bazes automobilius pagal sutart\xc4\xaf su Chrysler kompanija gamino Accubuilt Inc tiuningo kompanija, kuri specializuojasi limuzin\xc5\xb3 ir spec. transporto gamyboje. Tokios komplektacijos automobil\xc4\xaf buvo galima \xc4\xafsigyti tik \xc5\xa1iaur\xc4\x97s Amerikos rinkoje ir tik pagal spec. u\xc5\xbesakym\xc4\x85.'